EU Info KUTAK – 17.12.2015.

# *EU sufinanciranje obnove kulturne baštine*

***Iznos potpore, ovisno o Grupi aktivnosti, kreće se od pola milijuna do sto milijuna kuna !***

Ministarstvo regionalnoga razvoja i fondova Europske unije objavilo je natječaj za mjeru „Priprema i provedba integriranih razvojnih programa temeljenih na obnovi kulturne baštine“ (Ref. br. KK.06.1.1.01).

**Cilj javnog poziva** je pružanje potpora Integriranim razvojnim programima temeljenima na obnovi kulturne baštine, koji integracijom različitih elemenata i povezanih aktivnosti osiguravaju unaprjeđenje upravljanja kulturnom baštinom s ciljem doprinosa održivom razvoju na lokalnoj i regionalnoj razini.

Poziv je trajno otvoren, odnosno do iskorištenja raspoloživih sredstava, s krajnjim rokom dostave projektnih prijedloga: do 31. prosinca 2018. godine, a popore se dodjeljuju kroz dvije grupe aktivnosti :

Grupa aktivnosti A)Priprema dokumentacije za provedbu Integriranih razvojnih programa temeljenih na obnovi kulturne baštine – sa visinom popore od 500 tisuća do pet milijuna kuna;

Grupa aktivnosti B)Provedba Integriranih razvojnih programa temeljenih na obnovi kulturne baštine – sa visinom popore od sedam do sto milijuna kuna.

**Prihvatljivi prijavitelji:**- Tijela državne uprave, županije, gradovi i općine, zatim institucije u potpunom javnom vlasništvu (kao što su agencije, javne ustanove, javne tvrtke itd.) te ostala tijela javne vlasti i ostale pravne osobe koji su vlasnici kulturnih dobara.
Obavezan partner za projektne prijedloge za grupu aktivnosti B) je nadležni Ured Turističke zajednice na nacionalnoj, regionalnoj ili lokalnoj razini i to prema Upisniku turističkih zajednica Ministarstva turizma temeljem Zakona o turističkim zajednicama i promicanju hrvatskog turizma.
**Intenzitet potpore za**  investicijske potpore u kulturu i očuvanje baštine za aktivnosti koje spadaju pod A) i B) kategoriju potpora sufinancirat će se u iznosu do 100% prihvatljivih izdataka ako je prijavitelj JLS ili tijela državne uprave dok je za pravne osobe vlasnike kulturnih dobara ta popora između 25-45%.;

**Prihvatljive aktivnosti koje se mogu financirati u okviru ovog Poziva su:**
Grupa aktivnosti A) 1. Priprema studijske dokumentacije 2. Priprema projektne dokumentacije.
Grupa aktivnosti B) Provedba Integriranog programa obuhvaća četiri osnovna tipa aktivnosti:
1. zaštita, obnova i revitalizacija nepokretnih kulturnih dobara upisanih u Registar kulturnih dobara RH (uključujući opremanje);
2. rekonstrukcija i/ili izgradnja pratećih infrastrukturnih objekata povezanih s kulturnom baštinom (koji nisu kulturno dobro) uključujući opremanje;
3. razvoj kulturnih i turističkih sadržaja i proizvoda utemeljenih na kulturnoj baštini;
4. promocija i marketing destinacije na temu kulturne baštine.

**Prijave na natječaj primat će se od 8. siječnja 2016. a natječaj će biti trajno otvoren sa rokom dostave projektnih prijedloga do 31.12.2018.g.**

Adela Zobundžija, projekt menadžer

Pro Konzalting d.o.o. Bjelovar / A. Mihanovića 8c